คือ แฟนหนูเค้าชอบมีอาการ เบื่อๆเศร้าๆ รู้สึกเหมือนโดดเดี่ยว เหมือนอยู่คนเดียว เหมือนเหนื่อยล้า เหมือนหมดแรง อยากอยู่คนเดียว แต่นานๆทีเค้าจะเป็นครั้ง 2-3เดือนครั้ง คือหนูก็งงค่ะ ตอนคบกันแรกๆเค้าเพิ่งจะบอกว่านานๆทีจะมีอาการแบบนี้ ตอนแรกใม่รุ้เห็นเค้าเป็นแบบนี้นึกว่าเป็นเพราะเรา แต่เค้าบอกใม่ใช่เพราะใครเลย แต่เค้าใม่รุ้สาเหตุ หนูเป็นห่วงเค้ามาก เค้าจะเป็นโรคซึมเศร้ารึป่าวคะ มีวิธีใหนที่ทำให้เค้าหายใด้บ้าง ขอคำตอบหน่อยค่ะ 😷
สวัสดีค่ะคนทั่วไปสามารถมีอาการรู้สึกเศร้าได้ค่ะ แต่หากมีอาการเศร้ามากจนอยากอยู่คนเดียว หรือหมดแรง เหนื่อยล้า รู้สึกเหมือนโดดเดี่ยว อยู่คนเดียว หรือรู้สึกว่าตนเองไม่มีค่า อาจจะเกิดได้จากภาวะทางจิตใจได้ค่ะ โดยภาวะซึมเศร้า หรือโรคซึมเศร้าอาจจะทำให้มีอาการ ดังต่อไปนี้ รู้สึกหดหู่ เศร้า ตลอดเวลา รู้สึกสิ้นหวัง ทำสิ่งต่าง ๆ ด้วยตัวเองไม่ไหว มองโลกในแง่ร้าย รู้สึกว่าตนไร้ค่า โดดเดี่ยว และมีความรู้สึกผิด ขาดสมาธิในการจดจ่อ จดจำ หรือการตัดสินใจในเรื่องต่าง ๆ กระสับกระส่าย หงุดหงิด ฉุนเฉียวง่าย มีความคิดที่จะฆ่าตัวตายหรือพยายามฆ่าตัวตาย ทำร้ายตัวเอง เคลื่อนไหวหรือพูดจาช้ากว่าปกติ รู้สึกอ่อนล้า เอื่อยเฉื่อย เหนื่อยตลอดเวลา นอนหลับยาก ตื่นเช้า หรือนอนนานกว่าปกติ ทำงานได้ไม่ดีหรือไม่มีประสิทธิภาพเท่าเดิม เข้าร่วมกิจกรรมทางสังคมน้อยลง แยกตัว ไม่ค่อยออกไปพบปะสังสรรค์กับเพื่อน หมดความสนใจในกิจกรรมหรืองานอดิเรกที่เคยสนใจ โดยเป็นอยู่นานกว่า 2 สัปดาห์และส่งผลต่อการดำรงชีวิต การทำงาน หรือความสัมพันธ์กับผู้อื่นค่ะซึ่งการวินิจฉัยแนะนำให้พาไปปรึกษาจิตแพทย์จะดีที่สุดค่ะ หากได้รับการตรวจประเมินและหาสาเหตุคุณจะพิจารณารักษาตามความเหมาะสมค่ะ เช่น การใช้ยา การทำจิตบำบัดค่ะ หากอยากให้หายแนะนำให้พาไปพบจิตแพทย์ค่ะ